ПРАТАКОЛ
аб унясенні змянення ў Дагавор
аб Еўразійскім эканамічным саюзе ад 29 мая 2014 года 
ў частцы нераспаўсюджвання яго палажэнняў па залічэнні і размеркаванні сум увазных мытных пошлін на праваадносіны, якія ўзніклі ў сферы нетракарыстання ў Рэспубліцы Казахстан па кантрактах, заключаных да 1 ліпеня 2010 года


Дзяржавы – члены Еўразійскага эканамічнага саюза, якія называюцца далей дзяржавамі-членамі,
кіруючыся артыкулам 115 Дагавора аб Еўразійскім эканамічным саюзе ад 29 мая 2014 года,
пагадзіліся з наступным:
Артыкул 1
Дапоўніць пункт 1 Пратакола аб парадку залічэння і размеркавання сум увазных мытных пошлін (іншых пошлін, падаткаў і збораў, якія маюць эквівалентнае дзеянне), іх пералічэння ў даход бюджэтаў дзяржаў-членаў (дадатак № 5 да Дагавора аб Еўразійскім эканамічным саюзе ад 29 мая 2014 года абзацам наступнага зместу:
«Гэты Пратакол не распаўсюджваецца на праваадносіны, звязаныя з увозам тавараў у рамках кантрактаў на нетракарыстанне (у тым ліку па пагадненнях аб падзеле прадукцыі), заключаных Рэспублікай Казахстан да 1 ліпеня 2010 г., якімі прадугледжана вызваленне і (або) пакрыццё ўвазных мытных пошлін.».
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для яго ўступлення ў сілу, і распаўсюджваецца на праваадносіны, якія ўзніклі з 1 лістапада 2014 г.

Аформлена ў горадзе Маскве 22 чэрвеня 2026 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго завераную копію.

